ΓΡΑΠΤΗ ΕΡΩΤΗΣΗ E-3105/01

υποβολή: Yasmine Boudjenah (GUE/NGL) προς την Επιτροπή

(13 Νοεμβρίου 2001)

Θέμα: Πρακτικές των διεθνών χρηματοπιστωτικών ιδρυμάτων

Σε πολλές χώρες της Αφρικής και της Λατινικής Αμερικής στους όρους που τέθηκαν για τα δάνεια τα οποία χορήγησε το ΔΝΤ και τα οποίαπήρξαν αντικείμενο διαπραγμάτευσης με τις τοπικές κυβερνήσεις στο πλαίσιο των Σχεδίων για τη μείωση της φτώχειας και για την ανάπτυξη, περιλαμβανόταν, μεταξύ άλλων, η ιδιωτικοποίηση των τομέων του ύδατος. Αποτέλεσμα: η ιδιωτικοποίηση των εθνικών επιχειρήσεων επέφερε αύξηση στις τιμές και έκανε ακόμη πιο δύσκολη την πρόσβαση στο νερό για μια μεγάλη μερίδα του πληθυσμού των χωρών αυτών.

Έχει η Επιτροπή συνειδητοποιήσει τους κινδύνους και τις σοβαρές επιπτώσεις που έχουν αυτές οι πρακτικές των διεθνών χρηματοπιστωτικών ιδρυμάτων· Τί προτάσεις σκέπτεται να προωθήσει προκειμένου να τις σταματήσει ώστε να εξασφαλίσει ότι τα δάνεια αυτά θα συμβάλουν αποτελεσματικά στη μείωση της φτώχειας στις χώρες αυτές·

Απάντηση του κ. Nielson εξ ονόματος της Επιτροπής

(7 Ιανουαρίου 2002)

Η κοινότητα χορηγών βοήθειας τροποποίησε τον κεντρικό στόχο της βοήθειάς της και του διαλόγου πολιτικής για τη στήριξη των εγγράφων στρατηγικής για τη μείωση της φτώχειας (Poverty Reduction

Strategic Papers — PRSP) των ιδίων των χωρών. Η κοινότητα των χορηγών βοήθειας απομακρύνεται σταδιακά από την παλαιά στρατηγική επιβολής πολιτικών όρων από τους Οργανισμούς του Bretton Woods, που μερικές φορές συμπεριελάμβαναν βεβιασμένες ιδιωτικοποιήσεις δημοσίων επιχειρήσεων, οι οποίες συνοδεύονταν αναγκαστικά από το κατάλληλο ρυθμιστικό πλαίσιο και τους αναγκαίους θεσμούς.

Ο διάλογος πολιτικής με τις δικαιούχες χώρες αποτελεί το βασικό παράγοντα για την επίτευξη κοινών αποφάσεων σχετικά με τις μακρο-οικονομικές μεταρρυθμίσεις και τις μεταρρυθμίσεις τομεακής πολιτικής στο πλαίσιο των PRSP. Η Επιτροπή, μαζί με τα κράτη μέλη, συνεργάστηκε στενά με τους Οργανισμούς του Bretton Woods για να εξασφαλίσει το ότι ο διάλογος πολιτικής θα καλύπτει τις αναμενόμενες επιπτώσεις στη μείωση της φτώχειας και τη μακρο-οικονομική σταθερότητα. Τα PRSP που επικυρώθηκαν από τους Οργανισμούς του Bretton Woods προϋποθέτουν το ότιπάρχει γενικά η ίδια αντίληψη για τις προβλεπόμενες μεταρρυθμίσεις πολιτικής. Η Επιτροπή παίζει σημαντικό ρόλο στο διάλογο πολιτικής σε τομείς συγκέντρωσης της βοήθειάς της.

Με το Ταμείο του για τη μείωση της φτώχειας και την ανάπτυξη, το Διεθνές Νομισματικό Ταμείο (ΔΝΤ) αναγνωρίζει ότι είναι σημαντικό οι στρατηγικές αυτές να καταρτιστούν από τις ίδιες τις χώρες και θεωρεί ότι οι δαπάνες πρέπει να αφορούν κυρίως την καταπολέμηση της φτώχειας ενώ θέτει πιο επιλεκτικές πολιτικές προϋποθέσεις. Το ΔΝΤ επικεντρώνει τις προσπάθειές του στηνγιή μακροοικονομική διαχείριση που εξασφαλίζεται μέσω της χρηστής φορολογικής, νομισματικής, εισοδηματικής και συναλλαγματικής πολιτικής και όχι τόσο μέσω της διαρθρωτικής μεταρρύθμισης που περιλαμβάνει και τις ιδιωτικοποιήσεις.

Η Παγκόσμια Τράπεζα εξακολουθεί να παίζει τον βασικό ρόλο στον τομέα των διαρθρωτικών και θεσμικών μεταρρυθμίσεων. Αν μία από τις προτεραιότητες των PRSP είναι να αυξηθεί η πρόσβαση σε ασφαλές ύδωρ σε προσιτό κόστος, τα μέτρα πολιτικής προτείνουν τον τρόπολοποίησής της. Η πολιτική επιλογή θα συμφωνηθεί στο πλαίσιο ειδικής δράσης της Τράπεζας. Οι καλώς οργανωμένες ιδιωτικοποιήσεις πρέπει να συνοδεύονται από μέτρα για τη δημιουργία ή την ενίσχυση του νομικού και ρυθμιστικού πλαισίου, καθώς και από θεσμικές μεταρρυθμίσεις για να εξασφαλιστεί το ότι μια ιδιωτική εταιρεία θα αυξήσει την πρόσβαση σεγιές ύδωρ συμμορφούμενη με τις τεχνικές/υγειονομικές ρυθμίσεις και τα πρότυπα.

Η Επιτροπή βρίσκεται σε συνεχή διάλογο με την Παγκόσμια Τράπεζα για τις αρχές και τις πρακτικές των ιδιωτικοποιήσεων. Κάθε περίπτωση πρέπει να κρίνεται χωριστά και η Επιτροπή δεν έχει ιδεολογικές προκαταλήψεις.

Η πολιτικής της Επιτροπής για την παροχή ύδατος καιγειονομικώνπηρεσιών στηρίζεται στις αρχές ισότητας και βιωσιμότητας, λαμβανομένωνπόψη των αναγκών των φτωχότερων στρωμάτων. Οι πολιτικές επιλογές στηρίζονται σε αναλύσεις των τεχνικών και οικονομικών εναλλακτικών λύσεων με στόχο την παροχή καλύτερωνπηρεσιών. Η ιδιωτικοποίηση είναι μία από αυτές τις εναλλακτικές λύσεις. Ωστόσο, η εμπειρία φαίνεται να ευνοεί την ιδιωτική/δημόσια εταιρική σχέση, με μεγάλη συμμετοχή των δικαιούχων και της κοινωνίας των πολιτών. Η πτυχή τιμολόγησης είναι ουσιαστική για τη βιωσιμότητα και τη συντήρηση των συστημάτων, και την καλύτερη διαχείριση τωνδάτινων πόρων. Η παροχή καλύτερωνπηρεσιών έχει κάποιο κόστος. Σε πολλές περιπτώσεις οι φτωχοί μπορεί να πληρώνουν περισσότερο από ό,τι οι πλούσιοι γιαπηρεσίες χαμηλότερης ποιότητας. Τα συνοδευτικά μέτρα για τη βελτίωση της ικανότητας διακυβέρνησης και διαχείρισης, καθώς και για την κατάρτιση και την αύξηση της ευαισθητοποίησης, παίζουν επίσης βασικό ρόλο για την επίτευξη της βιωσιμότητας, της αποτελεσματικότητας και της ισότητας στην παροχήπηρεσιών.